Luke McShane

Luke McShane (født 7. januar 1984) er en britisk stormester i sjakk fra London. McShane er tidligere ungdomsverdensmester i sjakk, og har nå etablert seg som en av Englands beste sjakkspillere, og fast inventar på det engelske landslaget. Per desember 2012 er McShane rangert som nr. 71 i verden med 2671 ratingpoeng. McShane er med det også rangert som Englands fjerde beste sjakkspiller.

McShane kalles ofte for «verdens beste amatørspiller» da han som én av ytterst få i verdenseliten i sjakk har en fulltidsjobb ved siden av sjakk-karrieren. Han jobber i finanssektoren i London.

 Eksterne lenker 


Kategori:Britiske sjakkspillere
Kategori:Stormestere i sjakk
Kategori:Personer fra London
Kategori:Fødsler i 1984